ms fi ja fi en fi et fr fi fi en fi ja en zh fi fi fi fi fi fi en fi fi fi fi fi fi fi fi fi fi fi fi jbo et ilo en lt fi en fi lt fi eo fi et it fi fi fi fi ca es es et fi fi fi fi fi fi fi fi fi fi fi fi fi en fi en en en en en en fi fi fi fi fi fi fi fi fi fi fi fi fi fi fi fi en en fi en fi fi fi fi fi fi fi fi fi fi fi fi en fi fi fi ca es es fi fi fi fi fi en en en en fi fi fi fi fi fi fi lt fi fi fi fi fi fi fi fi fi fi ca es es ru fi fi fi fi en en fr fi fi en fi fi fi fi fi fi fi fi fi fi fi fi fi eo fi fi fi fi fi de lt fi en fi ca es es ja fi th fi fi fi fi fi fi fi fi fi fi fi fi fi fi fi fi fr fr en en en fi fr es es en en ja fi fi fi fi fi fi en fi en fi fi et fi
大 聖 門 Dà Shèng Mén Helsinki – Apinakungfu-koulu
Da Sheng Men on perinteinen kungfu-koulu, vanhan ajan perhetyyli, jonka oppimäärä satoine liikesarjoineen on yhä tallella.
Opetukseen kuuluu monipuolisen taistelutaidon lisäksi myös hierontaa, hengitys- ja kovetusharjoituksia sekä leijonatanssia. Harjoituksen avulla oppilas pyrkii kohti kehon ja mielen hallintaa.
ole valmis hikoilemaan valkeita helmiä.
-All things are difficult before they are easy.
Perinteisessä, pienessä kungfukoulussa harjoitellaan DaShengMen eli apinakungfua.
Koulun pääopettaja on Sifu Mika Bator, joka opettaa lajia kahdenkymmenenyhdeksän vuoden vahvalla kokemuksella.
Apuna opettamassa SiMu Miia Suominen ja apuopettajat Heikki Hulkko ja Jonathan Moyal.
Helsingin koulussa harjoitellaan lasten ja nuorten ryhmissä oman ikäisten treenaajien seurassa.
Lasten ryhmässä 8-11-vuotiaat ja nuorten ryhmässä 12-15-vuotiaat.
*Tälle syyskaudelle ryhmät täynnä, jos intoa löytyy, ilmoittaudu jonotuspaikalle niin kerromme heti kun tulee tilaisuus päästä mukaan!
Lue lisää nuorten ja lasten ryhmistä täältä…
Opettajan taito on koko treenin perusta, lajista riippumatta.
Katso tästä Da Sheng Men Helsingin Sifun ja ohjaajien esittelyt!
Koulun ensimmäinen Suurmestari Aw TienSi oppi ja yhdisti pohjoisen, eteläisen ja keskisen Kiinan apina-tyylit ja omisti elämänsä niiden opettamiseen.
Taolaisena aikana DaShengMen kungfu- koulu tunnettiin nimellä 猴拳 HouQuan, apina-nyrkkeily.
Nimi 大聖門 Da Sheng Men, SuurenViisaan koulu, otettiin käyttöön Buddhalaisena aikana.
Edellinen Suurmestari,  胡采接 Aw LeongYu (pinyin: Hu Caijie), nykyisen Suurmestarimme isoisä, muutti Kiinasta Malesiaan kungfu-koulujen vainon aikaan ja siitä saakka Da Sheng Men-koulu on toiminut Malesiassa.
Nykyinen DaShengMen Suurmestari 胡健龍 Aw KhengLong (pinyin: Hu JianLong) otti kaksi saksalaista oppilasta, Michael Dahmer ja Berndt Kriesel. He olivat ensimmäiset lajia oppivat eurooppalaiset, joiden ”jälkeläisiä” kungfu-perheessä ovat kaikki nykyiset eurooppalaiset.
SiGung Berndt Krieselin oppilas, Sifu Sujit Wings muutti Suomeen ja alkoi opettaa tyyliä Helsingissä 1993 yhdessä vanhemman veljensä SiPae Alexander Schaibakoffin kanssa.
Helsingin koulun nykyinen Sifu Mika Bator aloitti lajin harjoittelun heidän opetuksessaan 1993.
Vuonna 2000 Mika Batorista tuli Sifunsa apuopettaja. Kun myöhemmin Sifu Sujit Wings jätti tehtävänsä, Suurmestari antoi Mikalle koulun virallisen Sifun arvon vuonna 2004.
Nykyään Sifu Mika Bator on omistautunut kokonaan kungfun harjoitteluun ja opettamiseen. Hän saa opetuksensa Suurmestarilta jonka luona viettää vuosittain kuukauden tai kaksi.
Sifu Mika Batorille hänen oma Sifunsa Sujit Wings ja Suurmestari opettivat 企猴 matala-apina tyylin ja Suurmestari opettaa 铁猴 rauta-apina tyyliä.
木猴 Puu-tyylin hän on oppinut koulun Saksassa asuvalta kivipuu-mestarilta SiPae Gung Florianilta. Sifu Mika Batorin valvonnassa hänen koulussaan opetetaan myös koulun muita tyylejä.
Koulun nimi, 大聖門 käännetään pinyin tapaan Dà Shèng Mén, tai yhteen DàShèngMén
Suomen vanhimman opettajan koulu Helsingissä
Pain is pain is nothing!”
Opettajan taito on koko koulun ja hyvän treenin perusta.
Helsingin koulun Sifu Mika Bator on edellisen Sifun vanhin oppilas ja kuulunut kouluun vuodesta 1993.
Sifu Mika Batorin koulu seuraa 大 聖 門 DaShengMen-koulun perinteistä linjaa.
Helsingin koulussa opetus koostuu kamppailuharjoittelun peruselementeistä; liikkumisesta, tekniikoista ja sparrauksesta. Liikesarjojen avulla opitaan vaativampia kombinaatioita.
Koulun oppimäärä jakautuu useaan eri kokonaisuuteen; moneen kungfu-tyyliin yhden koulun sisällä. Oppilaiden kehittyessä simppelimmät tekniikat ja harjoitukset vaihtuvat hienovaraisempiin ja vaikeampiin.
Sifu valitsee opittavat kokonaisuudet oppilaiden rakenteen, liikkumistavan ja luonteen mukaan.
Helsingin koulussa oppilailta vaaditaan kovaa osaamisen tasoa, ja uutta pääsee oppimaan kun tekeminen näyttää siltä että siitä saa itsekin olla ylpeä. Painotus on aina harjoituksen tekemisen laadussa, ei liikesarjojen määrässä.
Keskenään eri taitoja harjoittelevat oppilaat oppivat myös toistensa pariharjoituksia ja saavat kokemusta toisenlaisia tekniikoita käyttävän vastustajan kanssa harjoittelusta.
Da Sheng Men kungfuun kuuluu myös 18 aseperhettä, jokaiseen useita aseita. Sifu Mika Batorin oppilaat harjoittelevat eri aseita, tavoitteena oppia käyttämään omiaan kuin uutta kehon osaa.
DaShengMen koulu on yksi harvoista kung fu-kouluista joiden kovetusperinne ja sen vaatima laaja kokemus ja tietomäärä ovat edelleen tallella ja käytössä.
Useat eri kovetusharjoitukset ja hieronta tekevät jäsenistä kovat ja tiiviit ja lisäävät kehon kontaktin sietokykyä.
Oppilaalla joka ei ole tehnyt kovetusharjoituksia on aina tuntuvasti erilaiset jäsenet kuin niitä vuosia harjoittaneella.
DaShengMen on 內家 NèiJiā, sisäinen tyyli, mutta vasta kovaa taitoa voi parantaa ja hioa pehmeydellä.
Katso tästä Sifun ja muiden Helsingin ohjaajien esittelyt!
”No other activity will change you
like kungfu will change you.”
All teaching also available in bad english!
Kungfun harjoittelu aloitetaan DaShengMen Helsingin koulussa joko pari kertaa vuodessa järjestettävällä peruskurssilla tai koe-ajalla. Aiempaa kokemusta uusilta harjoittelijoilta ei vaadita, mutta jokaisen tausta ja taidot huomioidaan yksilöllisesti.
Harjoittelun perinteiseen tapaan koe-ajalla voi aloittaa milloin tahansa. Uusi harjoittelija pääsee osallistumaan kahden kuukauden ajaksi ti ja to harjoituksiin joissa opetetaan lajin perusteet.
Treenivarusteeksi käy valkoinen paita ja väljät housut, harjoittelemme avojaloin.
Paikka: DaShengMen kungfukoulu, Vironkatu 3 D
Aika: TI ja TO 18.30-19.30
Hinta: Ensimmäiset kaksi kuukautta 150€
Kun DaShengMen-kungfun perusteet on opittu ja treenikäytäntö sekä ensimmäinen valikoima potkuja, lyöntejä, torjuntoja ja tekniikkaa on hallussa, voi harjoittelija jatkaa treeniä koulussa Sifun oppilaana.
Oppilaat saavat osallistua kaikkiin aikataulun harjoituksiin, treenata tekniikkaa ohjatuissa treeneissä ja edetä yksilölliseen tahtiin liikesarjoissa, kovetuksessa ja oheisharjoittelussa oman ajallisen panostuksen ja taitojen mukaan.
Oppilasmaksu 60€/kk kattaa perusteiden jälkeen oppilaille kaiken koulussa tarjottavan opetuksen.
Sifu Mika Bator: mika.bator@gmail.com
Opettajan taito on koko treenin perusta, lajista riippumatta.
Katso tästä Sifun ja ohjaajien esittelyt!
tiistaisin 16.10 – 17.10
-A will to win
without the will to prepare.
DaShengMen Helsinki on pieni kungfu-koulu, joka tarjoaa osaavaa opetusta myös lapsille ja nuorille, omissa noin kahdentoista hengen ryhmissä. Ikäryhmien tarkoitus on antaa kaikille oman kokoisia harjoituskavereita ja ikärajat ovat joustavat.
Lasten ja nuorten harjoituksissa opitaan kamppailun perustaitoja, lyöntejä, potkuja, torjuntoja, kehonhallintaa ja taistelutekniikoita.
Treeneissä sparrataan ja harjoitellaan myös kehonhuoltoa.
Liikesarjojen, kovetusharjoitusten ja asetaitojen oppiminen etenee yksilölliseen tahtiin. Kontakti on kevyempää kuin aikuisten ryhmissä.
Treenin haastavuutta lisätään pikkuhiljaa, jokainen harjoittelee omien vahvuuksiensa mukaan ja kaikille valikoituu oma reitti eteenpäin.
Harjoitusvarusteeksi riittävät mukavat vaatteet, treenipaita ei saa olla musta. Treenaamme tavallisesti avojaloin.
ja torstaisin klo 17.20-18.20.
Paikka: Vironkatu 3 D.
Paikka: Vironkatu 3 D.
Lasten harjoitusmaksu on 30€/kk.
SiMu Miia Suominen: miia.pikkukukka@gmail.com
Hyvä hengitys ja liike
Sifu Mika Batorin koulussa opetetaan DaShengMen koulun omaa, ikivanhaa ChiKung-taitoa.
ChiKung, energiaharjoitus, on eräänlainen liikkuva meditaatioharjoitus, joka yhdistää hengitystekniikkaa ja asentoja muokkaavaa liikettä.
Harjoituksissa tutustutaan myös hyviin ja toimiviin lämmittely-tekniikoihin, ja opitaan kehonhuoltoa kungfu-koulun tapaan.
–The difference between something good and something great is attention to detail.
Kungfu-koululla harjoitellaan yhdessä mahtavampaa hengitystä ja liikkeen hallittua rentoutta Sifun opetuksessa.
ChiKung/ QiGong-treeni on vahvaa, selkeää liikettä.
Kungfu-koulun ikivanha hengitystekniikka opitaan pikkuhiljaa, liike kerrallaan.
Henkilökohtaisesti opetetun ChiKungin tavoitteena on lisätä omaa kehon tuntemusta ja voimaa.
Terveessä, rennossa kehossa on hyvä olla.
Harjoittelu sopii lähes kaikille yli 15-vuotiaille, kuntoon tai ikään katsomatta. Liikkeiden syvyyttä ja voimakkuutta säädetään oman tarpeen mukaan.
Harjoitus alkaa perinteisellä kiinalaisella Pu’er-teellä. Tee lämmittää sisältä, puhdistaa ja virkistää. Vaihtoehtoisesti voi juoda myös kupin kuumaa vettä tai kofeiinitonta Jujubea.
Teen nauttiminen on osa harjoitukseen ja päivään valmistautumista, ja kungfu-koulu tilaa oman varastonsa teet tuttujen yhteyksien kautta Kiinasta.
Alkulämmittelyssä käytetään isoja, koko kehon liikkeitä, joilla aktivoidaan useita lihasryhmiä. Harkitut ja hyvin ohjatut lämmittelyt lisäävät tietoisuutta omasta kehosta ja asennoista liikkeen kautta.
Kun keho on lämmin ja toimiva, harjoitellaan hengitystekniikkaa ja opitaan ChiKung-sarjaa. Ensimmäinen opittava liikesarja hoitaa niveliä, ja sisältää kaksitoista liikeparia.
Hyvin tehty ChiKung lisää keskittymiskykyä, selkeyttää mieltä ja liikkeitä.
DaShengMen-perinteeseen kuuluu monia ChiKung-harjoituksia erilaisiin tarkoituksiin.
Vironkatu 3 D, summeria soittamalla sisään koululle!
Rennot, liikkumiseen sopivat vaatteet, ei jalkineita.
Villasukat voi varata tunnin alkuun talvella.
Sifu Mika Bator, mika.bator@gmail.com
(Oppilasmaksu kattaa myös ChiKung-tunnit).
Kungfu-koulun oma kehonhuolto ja hoitotekniikka.
DaShengMen koulun kamppailutaidon mukana on perinteisesti kulkenut myös koulun oma kiinalaisen lääketiedon linja, ja koulun Suurmestari on kungfu-opetuksen ohella myös tämän terveys-tiedon mestari.
Koulun oppilaat oppivat kaikki tuina-käsittelyn perusteita.
Näihin kuuluu omien käsien ja jalkojen hieronta kungfu-linimentillä ja lyhyitä tekniikoita treenikaverin käsittelyyn.
Hieronnassa voidaan käyttää apuna keppejä ja rottinkikapuloita.
Tuina-tekniikat kuuluvat olennaisena osana kovetusharjoituksia tekevän oppilaan harjoitteluun ja huoltoon.
Pidemmälle etenevät harjoittelijat pääsevät kokeilemaan koulun yrttikattiloita ja jotkut oppivat naputusta.
Koulun omat hierontalinimentit ja lämmittävät lihashuolto öljyt ovat kokonaan kasvipohjaisia. Linimenttien reseptit ovat DaShengMen koulun omia ja itse valmistettuja.
Hierontatekniikoita opettavat Helsingin koulussa Sifu, SiMu, sekä apuopettajat Heikki Hulkko ja Jonathan Moyal.
Kungfu-koululla toimivalla Perinnehoitoklinikalla pääsevät myös muut kuin koulun oppilaat kokeilemaan hoitoja.
-Päivän paras hetki on se,
kun avaa salin oven!
haisee suitsuke ja hierontalääke.
KOULU KRUUNUNHAASSA / SCHOOL IN KRUUNUNHAKA:
Vironkatu 3 D 1,
Vironkatu 3 00170 Helsinki
Copyright 2021 DaShengMen Helsinki ry
Create a website or blog at WordPress.com
大 聖 門 Dà Shèng Mén Helsinki